༢༠༡༥ལོར་པཎ་ཆེན་སྐུ་ཕྲེང་བཅུ་གཅིག་པ་མཆོག་གར་སོང་ཆ་མེད་དུ་ཕྱིན་ནས་མི་ལོ་༢༠འཁོར་གྱིན་ཡོད།རྒྱལ་སྤྱིའི་ཚོགས་སྡེ་དང་གཞུང་འབྲེལ་མི་སྣས་དེའི་ཐད་འབོད་སྐུལ་ག་ཚོད་བྱས་ཀྱང་།རྒྱ་གཞུང་གིས་པཎ་ཆེན་སྐུ་ཕྲེང་བཅུ་གཅིག་པ་དང་མཉམ་དུ་ཐུག་འཕྲད་བྱ་རྒྱུའི་གོ་སྐབས་སྤྲད་མེད།པཎ་ཆེན་སྐུ་ཕྲེང་བཅུ་གཅིག་པའི་གནས་སྟངས་དེས་བོད་མིའི་ལས་དབང་ཅི་འདྲ་ཞིག་ཡིན་པ་གསལ་པོར་བསྟན་ཡོད།རྒྱ་གཞུང་ནས་བོད་ཀྱི་བླ་མ་དང་དགེ་བཤེས་མཁན་པོ་ཚོ་གར་སོང་ཆ་མེད་བཏང་བ་དང་བཙོན་འཇུག་བྱེད་པ།འགའ་ཤས་སྲོག་ཐོག་ཏུའང་བཏང་ཡོད།ས་གནས་རྒྱ་གཞུང་ཉེན་རྟོག་པ་ཚོས་སེར་སྐྱ་མི་དམངས་རྣམས་ཀྱང་བཀག་ཉར་བྱས་ཡོད།